**ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРЛІГІ**

**ӘЛ ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**Экономика және бизнес жоғары мектебі**

**Қаржы және есеп кафедрасы**

**«Қаржы – 6В040106» мамандығы үшін**

**CF 4305 «Сандық қаржы» пəнінен дәрістік тезис**

**12-тақырып. Әр түрлі экономикалық субъектілерге арналған сандық қаржы**

**Дәріс сабағының мақсаты:** Қаржының мәнін, жіктелуін, функцияларын және ерекшеліктерін анықтау

**Өткізілу нысаны:** Дискуссия, баяндама, презентация

**Қарастырылатын негізгі сұрақтар мен қысқаша мазмұны:**

Қаржының мәнін, жіктелуін, функцияларын және ерекшеліктері. Әр түрлі экономикалық субъектілерге арналған сандық қаржы: шаруашылық жүргізуші субъектілер, үй шаруашылықтары

Цифрландыру технологиялары дегеніміз – бұл бұрын-сонды адамзат бастан кешпеген ғажайып әлемнің жаңа құралдары. Қазіргі күні бұл технологиялар жасақталу үстінде. Олар қазірдің өзінде біз тамсанып айта

беретін ақпараттық технологиялардың өзін жолда қалдыра бастады. Қазіргі дүниежүзін цифрлық технологиясыз елестету қиын. Цифрлық технологиялар басым рөл атқаратын салалардан гөрі, әлі қолданыс таппаған саланы атау оңайырақ. Сондықтан ел экономикасын дамытудағы цифрлық технологиялардың рөлі күн санап артып келеді. Цифрлық технологияларды дамытып, енгізу жаңа мүмкіндіктерге жол ашады және көптеген басымдылық береді. Мысалы, халық пен бизнестің мемлекеттік қызметтерге қол жеткізуін оңайлату, ақпарат алмасуды жеделдету, бизнесті жүргізуге арналған жаңа мүмкіндіктердің болуы, жаңа цифрлық өнімдер құру, т.б.

Қазіргі әлемдегі негізгі ұғымдардың бірі – «цифрландыру» ұғымы. Қазіргі уақытта «цифрланлыру» ұғымы тар әрі кең мағынада қолданылады. Цифрландырудың тар мағынасы көп жағдайда шығындарды төмендетуге, жаңа мүмкіндіктердің пайда болуына, т.б. әкелетін ақпаратты цифрлық түрге түрлендіруді білдіреді. Ақпараттардың цифрлық түрге түрленуіне мысал көп. Цифрландыру терминін кең мағынады қолдануға себепші болатын осындай елеулі оң салдарларға итермелейді. Экономикалық және әлеуметтік өмірдің барлық қырын цифрлық ақпаратқа көшіру, өмірдің түрлі жеке қырларын жақсартудың қарапайым әдістерінен әлемдік дамыту құралына айналып келеді. Сондықтан цифрландыру ұғымының кең мағынасы ақпаратты сандық нысанға түрлендіруге негізделген. Ол – экономика мен қоғамды дамытудың заманауи жалпы әлемдік тренді.

Егер ақпараттың сандық түрленуі келесі талаптарға жауап берсе ғана цифрландыруды кең мағынада әлемдік дамудың тренді ретінде қарастыруға болады: ол өндірісті, бизнесті, ғылымды, әлеуметтік саланы және азаматтардың кәдімгі өмірін қамтиды; оның нәтижелері тиімді қолданылады; оның нәтижелері,өзгертілген ақпаратты қолданышуларға қолжетімді; оның нәтижелерін мамандар ғана емес,қатардағы азаматтар да қолданады; цифрлық ақпаратты қолданушылар онымен жұмыс істеуге дағдыланған.

Цифрландыру жеке экономикалық мәселелерді шешу үшін негізінен есептеу техникасы, компьютерлер және ақпараттық технологиялар қолданылған кезеңде ақпараттандыру мен компьютерлендірудің орнына келді. Ақпаратты цифрлық ұсынудың үлкен мүмкіндіктері «тіршілік ету» деген тұтас технологиялық ортаны (экожүйелер, платформалар) қалыптастыруға әкеледі. Оның шеңберінде қолданушы мәселелердің бір тобын шешу үшін достық орта (технологиялық, аспаптық, әдістемелік, құжаттық, серіктестік, т.б) қалыптастыра алады. Дамуға қолайлы жағдай жасаған бірнеше технологияның бір уақытта жасалып, енгізілуінің арқасында бүгін цифрландыру жүзеге асып отыр.

Қазіргі таңда цифрландыру – бұл заманауи әлемнің талабы, онсыз одан әрі даму мүмкін емес. Сондықтан мемлекеттік, салалық деңгейлерде, сондай-ақ жекелеген үй шаруашылықтарында цифрлық экономиканың алғышарттары болуы қажет. Цифрлық экономиканың алғышарттарын цифрландыруға ықпал ететін мемлекеттің міндеті – оларды жүзеге асыру үшін мүмкіндіктер жасау.

Бәсекеге қабілетті мемлекет болу үшін 2017 жылдың соңында Қазақстанда «Цифрлық Қазақстан» атты мемлекеттік бағдарлама қабылданды. Бұл бағдарламаның негізгі мақсаты – тұрақты экономикалық өсуге қол жеткізу, экономика мен ұлттың бәсекеге қабілеттілігін арттыру, халықтың өмір сүру сапасын жақсарту үшін цифрлық экожүйені үдемелі дамыту.

Цифрландыру қазіргі кезеңдегі үлкен өзгеріс болып табылады. Енді ақпарат көзі толығымен деректер болды. Біз жаңа сауда соғыстары деп атауға болатын қауіпсіздік саласындағы барлық шабуылдар мен қауіп-қатерлер қазір деректерде жатыр. Тіпті біздің күнделікті өмір салтымыз да деректердің нысаны болды. Бүгінгі таңда мобильді және интернетті қолдана отырып, әлемдегі барлық адамдар бір-бірімен электронды байланыс орнатып, өзара әрекеттеседі. Цифрлық технологияның көмегімен қазір тіпті алыс елдер бір- бірімен сауда жасай алады. Бүгінгі таңда әлемде жеті миллиард адам тұрады және олардың әрқайсысында телефон бар. Цифрландырудың арқасында әлемдегі барлық адамдардың сымсыз байланысы үлкен өзгеріс әкелді. Мұндай үлкен өзгерістерді революция деп сипаттауға болады. Цифрландыру қазір қарқынды дамып жатқан және өзгеріп жатқан әлемге бейімделудің қажеттілігі болып табылады. Әлеуметтік медиамен құрылған байланыс желісі адамдарды қоршаған ортаға бейімделуге мәжбүр етеді, олар компанияларда бәсекелестерінен артта қалмау үшін тез өзгеруге бейімделу керектігін біледі. Әлеуметтік коммуникациялар желісі өзгерістермен жаңа модель жасайды. Клиенттердің қажеттіліктері мен үміттері әртүрлі, ал компаниялар оларды қызмет көрсету тұрғысынан өзгерту және дамыту қажет екенін түсінеді.

Ақпараттық технологиялардың дамуымен кәсіпорындардың бизнес- процестерінде өзгеріс болады және үлкен өзгерістерге ұшырайтын бұл өзгерістер компанияларға өмір сүруге «қысым» жасайды, ал компаниялар бұны қазір қажеттілік деп санайды. Цифрлық төңкерістен басталған цифрлық дәуірде маңыздысы - өндірілген және экспортталған ақпараттан гөрі оның өндіріс- пайдалану-беру технологиялары. Бұл ғасырда қоғам интернет арқылы барлық транзакцияларды компьютерлер мен басқа да мобильді құрылғылар арқылы жүргізуді көздейтін ортада өмір сүруде және алдыңғы қоғамдардан айырмашылығы, ол білімге, жылдамдыққа, икемділікке және шығармашылыққа мән беретін цифрлық қоғам ретінде пайда болды. Қоғамдар уақыт өте келе экономикалық, әлеуметтік және мәдени өзгерістерге ұшырайды және бұл өзгерістер әлеуметтік процестер мен өмір салттарының өзгеруіне әкеледі. Адамдардың технологиямен танысу, оларды қолдану және технологияны дамыту дәстүрлі түрде цифрлыққа көшуге мүмкіндік берді. Жазбаша және визуалды құралдар цифрлық ортаға ауысады және әркім қолданатын аймақ ақпараттық қоғамда өз орнын алады. Онда электронды ортаға жататын сандық БАҚ-ты жекелендіруге, жұмыс үстеліне, ноутбукке, жеке цифрлық көмекшіге (PDA), ұялы телефондарға немесе тіпті музыка ойнатқыштары сияқты қол құрылғыларынан тұтынушыға оңай қол жеткізуге мүмкіндік беретін жүйе бар. Жеке тұлғалардың бір-бірімен байланыс қуатын толық пайдалану тұрғысында қарым-қатынас жасауы осы платформаның функционалдығын сандық ғасырдың талабы ретінде арттырады. Шығармашылық, жаңашылдық, айырмашылық, өмір салтын өзгерту, әлеуметтік медиамен байланыс, пікір алмасу, технологияны дамыту, интернетті сандық ортада кеңінен қолдану жаңа экономикалық ұғымдардың пайда болуына әкелді. Жаңа экономика дегеніміз экономикалық технологиялар саласында жаңа технологиялар мен интернетті қолдану, экономикалық транзакцияларды цифрлық ақпарат құралдарына беру. Ашықтық, оңай қол жетімділік, жылдам байланыс, өзара іс-қимыл, шексіз нарыққа қол жеткізу және қарқынды бәсекелестік, сондай-ақ тауарлар мен қызметтерді сауданы цифрландыру бизнесті жүргізудегі өзгерістерге әкеледі. Бұл оқиғаларда олар экономиканы және бизнесті, жеке тұлғаларды және мемлекеттің электронды сауда жасау мүмкіндігіне ие болып, өз қызметін сандық және динамикалық құрылымда жалғастырады. Сонымен қатар, адам қызметінің негізгі бағыты цифрлық бағытқа көшу, ортақ мазмұны бар басқа тұлғаларды табу, оларды ұйымдастыру, топтар құру, әртүрлі ақпарат көздерін зерттеу, сансыз тақырыптар арасында идеялар мен ойлармен бөлісу және сандық ақпарат құралдары арқылы жүзеге асырылады.

**ҚОЛДАНЫЛҒАН ӘДЕБИЕТТЕР ТІЗІМІ:**

**Әдебиеттері:**

1. Биржевое дело: Учебник /под ред. Чалдаевой Л.А. М: 2016
2. Биржевое дело: Учебник /под ред. Галанова В.А., Басова А.И и др. М.:Финансы и статистика, 2016
3. Дегтярова О.И. Биржевое дело: Учебник.-М.:ЮНИТи-Дана, 2017.
4. Килячкова А.А., ЧалдаеваЛ.А. Рынок ценных бумаг и биржевое дело: Уч. пособие. М.:Юристъ,2016.
5. Финансовые рынки и посредники. Искаков У.М. и др. Учебник. А. Алматы. – Экономика. – 2013.
6. Көшенова Б.А. Бағалы қағаздар нарығы және сандық қаржы. Оқу құралы. Алматы. Экономика. 2017.

**Интернет ресурстар:**

1. <http://www.bankir.ru/>
2. <http://ecsocman.hse.ru/text/22889391/>
3. https://kapital.kz/info/
4. <https://kursiv.kz/news/obschestvo>
5. <https://www.kase.kz>
6. <https://www.finreg.kz>
7. [www.cbr.ru](http://www.cbr.ru)

www.bis.org.